《偈六首 其四》
宋代·释法智

一不成，二不是，火云堆里秋风起。堪笑耘田车水翁，手脚忙乱同儿戏。

同儿戏，有巴鼻。但得丰年贺太平，四海五湖皇化里。

作者简介：释法智，俗姓柏，陕府（今河南陕县）人。于西京圣果寺祝发，习《华严》，弃谒南阳谨，次参大洪智，后依宏智正觉禅师。出居善权，次迁金粟。为青原下十四世，天童宏智正觉禅师法嗣。《嘉泰普灯录》卷一三、《五灯会元》卷一四有传。今录诗九首。